

**KONFERENCIJA “GRADOVI PROTIV KORUPCIJE”**

**Ponedeljak, 23.12.2013.godine, Hotel “ZIRA”, sala “Mikonos”**

Biro za društvena istraživanja Vas poziva na godišnju konferenciju „Gradovi protiv korupcije 2013” na kojoj će biti predstavljeni Lokalni antikorupcijski planovi i Lokalni antikorupcijski forumi (LAF) u opštinama Ub, Kovačica i Bor, kao i dalji koraci u razvijanju koncepta izrade Lokalnih planova za borbu protiv korupcije i antikorupcijske infrastrukture na lokalnom nivou.

**Konferencija će se održati u ponedeljak 23. decembra od 10h u Hotelu Zira - sala za konferencije „Mikonos“ sa početkom u 10h.**

Biro za društvena istraživanja je uz pomoć Olof Palme centra – Švedska tokom 2012. i 2013. godine radio na izradi Lokalnih planova za borbu protiv korupcije i formiranju Lokalnih antikorupcijskih foruma u opštinama Bor, Ub, Kovačica i Arilje.

**Na konferenciji će biti predstavljeni dosadašnji rezultati rada u navedenim opštinama, kao i pregled trenutne situacije/napretka u realizaciji lokalnih planova za borbu protiv korupcije u Nišu, Kragujevcu, Zrenjaninu, Požegi, Vranju, Bujanovcu, Medveđi, Lebanu. Umrežavanje lokalnih antikorupcijskih foruma (LAF) i antikorupcijskih institucija, prepreke u radu LAF-ova, kao i mesto Lokalnih planova za borbu protiv korupcije u Nacionalnoj strategiji za borbu protiv korupcije**. U cilju unapređenje društvenog ambijenta za efikasnu borbu protiv korupcije značajna uloga je dodeljena lokalnom nivou, prema tekstu [Nacionalne strategije za borbu protiv korupcije](http://www.acas.rs/images/stories/Nacionalna_strategija_za_borbu_protiv_korupcije.pdf) koja je usvojena u julu ove godine. [Akcioni plan](http://www.acas.rs/images/stories/Akcioni_plan_za_sprovodjenje_Strategije.pdf) za sprovođene sadrži rokove i nadležnosti za izradu Lokalnih planova za borbu protiv korupcije u Srbiji.

Konferencija “Gradovi protiv korupcije 2013” okupiće predstavnike najaktivnijih Lokalnih antikorupcijskih foruma (LAF) u Srbiji, medija, organizacija civilnog društva usmerenih na borbu protiv korupcije i antikorupcijskih institucija.

**Molimo Vas da svoje učešće potvrdite do petka 20.12.2013.god.**

**Kontakt osoba – Jelena Milunović**

Programska asistentkinja, Biro za društvena istraživanja (BIRODI)

tel: +381 11 32 30 697; 32 44 329; mob: +381 64 189 60 62;

e-mail: jelena.milunovic@birodi.rs; web: [www.birodi.rs](http://www.birodi.rs)

|  |
| --- |
| **10:00 - 10:30 Uvodni panel: Lokalni planovi za borbu protiv korupcije kao antikorupcijskih mehanizam prevencije** Zoran Gavrilović, direktor programa „Društvo protiv korupcije“, BIRODI Pavle Dimitrijević, izvršni direktor BIRODI Obraćanje Živorada Brankovića, uzbunjivača iz Niša Valentina Krstić, članica Lokalnog antikorupcijskog foruma (LAF) Niš Danilo Milić, Local Programme Manager, Olof Palme Centar, Švedska**10:30 – 12:00 Predstavljanje rezultata rada na Lokalnim planovima za borbu protiv korupcije u Ubu, Boru, Kovačici i Arilju** Zoran Gavrilović, direktor programa „Društvo protiv korupcije“, BIRODI Pavle Dimitrijević, izvršni direktor BIRODI Zoran Prodanović, LAF Ub Ivan Barca, LAF Kovačica Zoran Andrejić, LAF Bor**12:00 – 12:30 Kafe Pauza** **12:30 –13:30 Mesto lokalnih planova za borbu protiv korupcije u Nacionalnoj strategiji za borbu protiv korupcije Republike Srbije** Marijana Obradović, pomoćnica direktora za prevenciju, Agencija za borbu protiv korupcije  Jelisaveta Vasilić, Savet za borbu protiv korupcijeZlatko Minić,Transparentnost Srbija Zoran Gavrilović, direktor programa „Društvo protiv korupcije“, BIRODI Diskusija**13:30 – 14:15 Planiranje daljih aktivnosti LAF-ova u Srbiji u 2014.godini (diskusija)****14:15 – 15:00 Ručak** |